હજુ સુધી પૂર્ણ રાજ્યનો દરંાે નહિ મેળવી શકેલા દિલ્હીમાં અસલી બોસ કોણ એ પ્રશ્નનો જવાબ આવી તો ગયો છે પરંતુ તેના અર્થઘટન અલગ અલગ થઇ રહ્યા છે. દિલ્હીમાં લેફટનન્ટ ગવર્નરનો આદેશ અંતિમ ગણાય કે લોકશાહી ઢબે ચૂંટાયેલી સરકારનો તે અંગે વિવાદ ચાલતો હતો અને તેમાં સુપ્રીમ કોર્ટે ચિત્ર સ્પષ્ટ કર્યું છે. કોર્ટે કહ્યું કે દેશમાં લોકતાંત્રિક મૂલ્ય જ સૌથી મોટું છે. ચૂંટાયેલી સરકારે જનતાને જવાબ આપવાના હોય છે. આથી અધિકારોમાં સંતુલન જરુરી છે. બંધારણનું સન્માન કરવું જોઈએ. આપણે તેનાથી અલગ નથી. આપણી સંસદીય પ્રણાલી છે, કેબિનેટે સંસદને જવાબ આપવાના હોય છે. સુપ્રીમ કોર્ટે કહ્યું કે સંઘ પ્રદેશોના માળખામાં રાજ્યોને પણ સ્વતંત્રતા છે. કેન્દ્ર અને રાજ્યોએ મળીને કામ કરવું જોઈએ.